Type 212CD

**Type 212&thinsp;CD** (for *Common Design*) er en undervannsbåtklasse utviklet av ThyssenKrupp Marine Systems (TKMS), basert på 212A-klassen. 

I juli 2021 ble det bestilt seks ubåter av de tyske og norske marinene. I 2024 økte Tyskland bestillingen til seks båter.

De norske ubåtene vil ha sin hovedbase på Haakonsvern orlogsstasjon, med fremskutt base ved Ramsund orlogsstasjon.

## Prosjekthistorie
En kontrakt på 5,5 milliarder euro for utvikling og anskaffelse av de seks ubåtene ble gitt til TKMS i juli 2021 etter at den tyske og norske regjeringen nådde en prinsippavtale i mars. Dette fulgte en omfattende periode med forhandlinger mellom industrien og de to regjeringene som fant sted etter at Norge i 2017 hadde besluttet et omfattende marinepartnerskap med Tyskland og TKMS for deres Ula-klasse erstatningsprosjekt. Ubåtene i Ula-klassen ble også bygget av TKMS/HDW.

I Kiel er det opprettet et tysk-norsk byggeprogramkontor hvis oppgave er å representere de to statene i spørsmål om design, konstruksjon og aksept. Ledelsen veksler mellom en tysk og en norsk representant, hvor en tredjedel av de ansatte er norske.

Deretter skal det etableres et felles fagmyndighetskontor ved Haakonsvern orlogsstasjon. Ledelsen vil også alternere, med en tredjedel av staben tyske. Kontoret skal håndtere spørsmål om vedlikehold og reparasjoner av ubåtene. Forsvarsbygg vil etablere vedlikeholdsanlegg for begge lands ubåter ved Haakonsvern. Den nye infrastrukturen vil inkludere kai, vedlikehold og testfasiliteter for 212CD.

I august 2024 meldte Forsvarsdepartementet at prosjektet har ferdigstilt designfasen i byggingen av ubåtene (*Critical Design Review).*

## Fartøyer
Ubåtene anskaffes av Forsvarsmateriell (seks ubåter) og Bundesamt für Ausrüstung, Informationstechnik und Nutzung der Bundeswehr (to ubåter).

## Design
Ubåtene vil være basert på, men nesten dobbelt så stor som den nåværende Type 212A-klassen og har en ny stealth-design - skroget vil være diamantformet for å deflektere radarrefleksjoner fra de aktive sonarene som er vanlig i moderne anti-ubåtkrigføringsskip.

### Fremdrift
Likt som Type 212A vil ubåtene være utstyrt med et hydrogenbrenselcellebasert luftuavhengig fremdriftssystem, selv om de vil være utstyrt med to (MTU 4000-serien) dieselmotorer i stedet for én. Den totale utholdenheten skal også økes.

### Kommando- og kontrollsystemer
Et nytt kampsystem («ORCCA») er under utvikling av kta naval systems, en joint venture mellom Naval Electronic Systems og Kongsberg Defence & Aerospace, og vil bli installert i båtene. Teknologileveransen består av sonaren SA9510S MkII for minedeteksjon og navigasjon, og et bunnavigasjonssystem som benytter EM2040 Mil og EA640 ekkolodd.

### Sensorer
To optronikkmaster inkludert sensorer fra Hensoldt (OMS 150 og OMS 300) vil bli brukt i stedet for det skrogpenetrerende periskopet til den forrige U212A-klassen for søk, overvåking og angrepsfunksjoner. Et Hensoldt panoramaovervåkingssystem vil bli installert mens Kongsberg vil bidra med den aktive SA9510S MKII Mine Avoidance and Navigation Sonar samt ekkolodd for navigasjon.

### Bestykning
Ubåtene vil være utstyrt med IDAS missilsystem og vil ha fire rør for DM2A5 tungvektstorpedoer.

## Operatører

### Fremtidige

; (6)
: 2 ubåter skal leveres i 2032 og 2034.
: I desember 2024 godkjente Forbundsdagen anskaffelsen av fire ytterligere ubåter av denne typen. Kontrakten ble også inngått i desember 2024.

; (6)
: I 2021 bestilte Forsvarsmateriell fire ubåter. Byggingen av den første båten startet i september 2023. I henhold til Forsvarets langtidsplan ble det i 2024 besluttet av Stortinget å godkjenne innkjøp av ytterligere to ubåter, i tillegg til de fire ubåtene som allerede var bestilt. I desember 2025 godkjente Stortinget økte bevilgninger og en utvidet kostnadsramme for ubåtprosjektet, og de to ekstra ubåtene ble bestilt i januar 2026. Ubåtene skal leveres fra 2029 til 2035 og blir mer enn dobbelt så store som Ula-klassen.

;
Den polske marinen planlegger å kjøpe tre angrepsubåter som en del av sitt Orka-program. Konkurrentene inkluderte Blekinge-klassen, KSS-III, S-80, Scorpene SSK og Type 212CD. I november 2025 ble Blekinge-klassen valgt.

### Potensielle
; (12)
: Tyskland og Norge tilbød et arktisk beskyttelsespartnerskap til Canada, som inkluderer Type 212 CD for Canada. I juli 2024 la Canada frem sin langtidsplan for marinen som inkluderer 12 ubåter. Den 26. august 2025 ble Type 212CD valgt ut til den endelige vurderingslisten sammen med KSS-III, som de eneste kvalifiserte alternativene.

## Referanser


## Eksterne lenker
* 
* Prosjektside Regjeringen.no
* Prosjektside Forsvarsmateriell